**แนวทางการดำเนินงานวัคซีนในนักเรียน**

**กลุ่มเป้าหมาย**

 1. นักเรียนชั้นประถมศึกษาปีที่ 1 ในโรงเรียนทุกสังกัด

 2. นักเรียนหญิงชั้นประถมศึกษาปีที่ 5 ในโรงเรียนทุกสังกัด

 3. นักเรียนชั้นประถมศึกษาปีที่ 6 ในโรงเรียนทุกสังกัด

**ตัวชี้วัด** อัตราความครอบคลุมของการได้รับวัคซีนไม่น้อยกว่าร้อยละ 95 เป็นรายโรงเรียน

**รายการวัคซีน** 1. นักเรียนชั้น ป.1 - วัคซีน BCG เฉพาะเด็กที่ไม่มีหลักฐานว่าเคยได้รับวัคซีนบีซีจีมาก่อน และตรวจร่างกายเด็กไม่พบรอยแผลเป็น BCG ปรากฏ (ตารางที่ 1)

 - วัคซีน HB เฉพาะในรายที่ได้รับไม่ครบ (ตารางที่ 2)

 - วัคซีน dT, OPV, IPV เฉพาะในรายที่ได้รับไม่ครบ (ตารางที่ 3 และ 4)

 - วัคซีน MR เฉพาะในรายที่ได้รับไม่ครบ (ตารางที่ 5)

 - วัคซีน LAJE เฉพาะในรายที่ได้รับไม่ครบ (ตารางที่ 6)

 2. นักเรียนหญิงชั้น ป.5 - วัคซีน HPV 2 เข็ม ห่างกัน 6 เดือน

 3. นักเรียนชั้น ป.6 - วัคซีน dT 1 ครั้ง ทุกราย

**ช่วงเวลาการให้บริการ**

 ระหว่างเดือนมิถุนายน ถึง เดือนกันยายน 2561

 (ควรดำเนินการให้บริการวัคซีนสำหรับนักเรียนให้แล้วเสร็จโดยเร็วในภาคการศึกษาที่ 1 ของปีการศึกษา เพื่อป้องกันการระบาดของโรค เมื่อมีเด็กมาเรียนร่วมกันเป็นจำนวนมาก)

**การเบิกวัคซีน**

1. รวบรวมจำนวนเด็กนักเรียนชั้น ป.1, ป.5 และ ป.6 ในพื้นที่รับผิดชอบ

 2. ตรวจสอบประวัติการได้รับวัคซีนตั้งแต่แรกเกิด (BCG, DTP-HB, DTP, OPV และ LAJE) เพื่อประมาณการเด็กที่ได้รับวัคซีนไม่ครบตามเกณฑ์

 3. บันทึกข้อมูลลงแบบฟอร์มประมาณการจำนวนเด็กนักเรียน โดยผ่านระบบ VMI โดยบันทึกข้อมูลจำนวนเด็กนักเรียนในพื้นที่ลงในแบบฟอร์มบันทึกข้อมูลทางอิเล็กทรอนิกส์บนหน้า website VMI องค์การเภสัชกรรม โครงการวัคซีนนักเรียน โดยสามารถลงข้อมูลได้ระหว่างเดือนมิถุนายน ถึง เดือนกันยายน 2561 ทั้งนี้สามารถศึกษาวิธีการลงข้อมูลในแบบฟอร์มบันทึกข้อมูลทางอิเล็กทรอนิกส์ บนหน้า website VMI องค์การเภสัชกรรม ได้จากคู่มือบันทึกความต้องการเบิกวัคซีนนักเรียนสำหรับหน่วยบริการ ในระบบ VMI โครงการกระจายวัคซีนตามแผนงานสร้างเสริมภูมิคุ้มกันโรคสำหรับนักเรียน สำนักงานหลักประกันสุขภาพแห่งชาติ (https://scm.gpo.or.th/vmi/

document/EPI2\_hospital\_manual.pdf)

 4. องค์การเภสัชกรรมจะกระจายวัคซีนนักเรียนผ่านระบบ VMI

 5. หากวัคซีนนักเรียนไม่เพียงพอ สามารถเบิกวัคซีนเพิ่มได้จากองค์การเภสัชกรรม โดยบันทึกข้อมูลในแบบฟอร์มเบิกวัคซีนนักเรียนระหว่างรอบ

 6. หลังจากที่จบโครงการให้บริการวัคซีนนักเรียนแล้ว สปสช. จะโอนยอดคงคลังวัคซีนนักเรียนทุกรายการเข้าสู่โครงการ EPI Routine ยกเว้นวัคซีน MR (ขนาดบรรจุ 10 โด๊ส/ขวด เนื่องจากไม่ให้ฉีดในเด็กเล็ก) และวัคซีน HPV จะยังคงเก็บไว้ในระบบ VMI ของโครงการ EPI นักเรียน

**การจัดเตรียมอุปกรณ์ในระบบลูกโซ่ความเย็น**

 เนื่องด้วยวัคซีนที่นำมาใช้ในการป้องกันควบคุมโรคเป็นชีววัตถุที่ไวต่อการเปลี่ยนแปลงของอุณหภูมิ ดังนั้นเพื่อให้มีการบริหารจัดการวัคซีนที่ถูกต้องตามมาตรฐาน จึงขอให้ศูนย์บริการสาธารณสุขปฏิบัติตามหนังสือ มาตรฐานการดำเนินงานด้านคลังและการเก็บรักษาวัคซีน สำนักโรคติดต่อทั่วไป กรมควบคุมโรค กระทรวงสาธารณสุข สามารถดาวน์โหลดได้ที่ http://e-lib.ddc.moph.go.th/pdf/eb37/eb37.pdf

**การให้บริการวัคซีน**

 1. เตรียมวัคซีน อุปกรณ์ในการฉีดวัคซีน และเอกสารสำหรับบันทึกการให้บริการ (บัญชีรายชื่อนักเรียน ระเบียนสะสมสำหรับนักเรียนโรงเรียนสังกัดกรุงเทพมหานครระดับประถมศึกษา หรือแบบบันทึกสุขภาพนักเรียนอื่นๆ) และในวันให้บริการควรเก็บวัคซีนในระบบลูกโซ่ความเย็นที่ควบคุมอุณหภูมิที่ +2 ถึง +8 องศาเซลเซียส

 2. จัดเตรียมวัสดุอุปกรณ์ และยาที่จำเป็นในการกู้ชีวิต

 3. ตรวจสอบใบขออนุญาตผู้ปกครองให้บุตรหลานได้รับการฉีดวัคซีน

 4. ให้ข้อมูลก่อนการฉีดวัคซีน และการดูแลตนเองหลังฉีดวัคซีน

 5. ตรวจสอบว่าเด็กนักเรียนมีข้อห้ามใช้ หรือข้อควรระวังในการได้รับวัคซีนหรือไม่

 6. ทำความสะอาดผิวหนังด้วยสำลีชุบแอลกอฮอล์ และฉีดวัคซีนตามปริมาณที่กำหนด

 7. บันทึกชื่อวัคซีน เลขที่ผลิต และวันหมดอายุ ในระเบียนสะสมสำหรับนักเรียนโรงเรียนสังกัดกรุงเทพมหานครระดับประถมศึกษา หรือแบบบันทึกสุขภาพนักเรียนอื่นๆ ที่โรงเรียนใช้ตามปกติ

 8. บันทึกประวัติการได้รับวัคซีนเอชพีวีของนักเรียนหญิงชั้นประถมศึกษาปีที่ 5 ลงในบัตรประจำตัวผู้รับวัคซีนเอชพีวีแล้วมอบให้เด็กนักเรียนหญิงเก็บไว้เป็นหลักฐานในการรับวัคซีน

 9. ให้เด็กนักเรียนที่ได้รับการฉีดวัคซีนอยู่ภายใต้การสังเกตอาการของเจ้าหน้าที่หรือครู อย่างน้อย 30 นาทีหลังฉีด หากมีอาการผิดปกติรุนแรงควรปฐมพยาบาลเบื้องต้นและรีบนำส่งสถานพยาบาล

 10. วัคซีนที่เปิดแล้วต้องใช้ให้หมดภายใน 8 ชั่วโมงหลังเปิด (ยกเว้นวัคซีน BCG, MR และ MMR

**การติดตามอาการไม่พึงประสงค์ภายหลังการได้รับวัคซีน**

 หลังการให้บริการวัคซีนในแต่ละครั้ง ให้ประเมินอาการผิดปกติที่คาดว่าอาจเกิดจากการได้รับวัคซีน หากมีอาการไม่พึงประสงค์ภายหลังได้รับวัคซีนที่รุนแรง ให้ดำเนินการสอบสวนโรคทุกราย และรายงานลงในแบบสรุปข้อมูลผู้ป่วยเฉพาะรายอาการภายหลังได้รับการสร้างเสริมภูมคุ้มกันโรค (AEFI1) ตามปกติ

**การรายงานผล**

 หลังจากเสร็จสิ้นการฉีดวัคซีนในภาคการศึกษาที่ 1 ของปีการศึกษา ให้ศูนย์บริการสาธารณสุข ดำเนินการดังนี้

 1. บันทึกข้อมูลการให้บริการในระบบสารสนเทศศูนย์บริการสาธารณสุข Health Center Information System (HCIS)

 2. บันทึกข้อมูลการให้บริการในโปรแกรมสร้างเสริมสุขภาพและป้องกันโรค (BPPDS)

 3.รายงานผลการให้บริการมาที่กลุ่มงานโรคติดต่อทั่วไป กองควบคุมโรคติดต่อ (genercon\_bma@hotmail.co.th) ตามแบบฟอร์มที่แนบ

**กรณีพบปัญหาในการดำเนินงานต่างๆ**

1. งานทันตกรรมส่งเสริมและป้องกัน และงานอนามัยโรงเรียน (สปสช.)

 คุณอภิวรรณ พลอยฉาย โทรศัพท์ 02-142-1010

 คุณเกรียงศักดิ์ เหลืองอร่าม โทรศัพท์ 02-142-0971

2. กรณีต้องการวัคซีนเร่งด่วน (องค์การเภสัชกรรม)

 โทรศัพท์ : 02-203-8914, 02-203-8916

3. ประสานงานทั่วไป

 กลุ่มงานโรคติดต่อทั่วไป กองควบคุมโรคติดต่อ

 โทรศัพท์ : 02-203-2887-9